31986L0355
L 212/33
JURNALUL OFÍCIAL AL UNIUNII EUROPENE
DIRECTIVA CONSILIULUI
din 21 iulie 1986
de modificare a Directivei 79/117/CEE privind interzicerea introducerii pe piață și a folosirii produselor fitosanitare care conțin anumite substanțe active
(86/355/CEE)
CONSILIUL COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Directiva 79/117/CEE a Consiliului din 21 decembrie 1978 privind interzicerea introducerii pe piață și a folosirii produselor fitosanitare care conțin anumite substanțe active (1), astfel cum a fost modificată ultima dată prin Directiva 86/214/CEE (2), în special articolul 6,
întrucât directiva menționată anterior prevede adaptarea constantă a conținutului anexei sale la evoluția cunoștințelor științifice și tehnice;
întrucât s-a stabilit că utilizarea oxidului de etilenă ca produs fitosanitar, în special pentru fumigarea plantelor și a produselor vegetale însilozate, produce acumularea de reziduuri în produsele alimentare, care riscă să prezinte efecte dăunătoare pentru sănătatea omului sau a animalelor;
întrucât există tratamente de înlocuire pentru protecția fitosanitară, cu excepția anumitor produse minore;
întrucât ar trebui interzise introducerea pe piață și utilizarea oxidului de etilenă ca produs fitosanitar;
întrucât derogările de la prezenta interdicție pot fi acordate provizoriu pe plan național, pentru anumite produse minore pentru care există o nevoie specifică, până în momentul în care vor fi disponibile alte mijloace de tratament,
ADOPTĂ PREZENTA DIRECTIVĂ:
Articolul 1
Se adaugă următoarea rubrică în anexa la Directiva 79/117/CEE:
C. Oxidul de etilenă
(a) reducerea germenilor patogeni asupra următoarelor legume deshidratate, destinate să fie încorporate în preparatele alimentare nesupuse unei fierberi complete înainte de a fi consumate:
-
sparanghel
-
ceapă
-
praz
-
ciuperci
(b) reducerea germenilor patogeni din verdețurile și mirodeniile uscate (3)
(c) reducerea germenilor patogeni din verdețurile uscate destinate exclusiv comercializării fără prelucrare ulterioară, ca produse medicinale
(d) reducerea germenilor patogeni din pudră și preparatele din cacao
(e) fumigarea frunzelor de tutun
Aceste derogări expiră cel târziu la 31 decembrie 1989.
Articolul 2
Statele membre pun în aplicare actele cu putere de lege și actele administrative necesare pentru a se conforma prezentei directive până la 1 iulie 1987. Statele membre informează de îndată Comisia cu privire la aceasta.
Articolul 3
Prezenta directivă se adresează statelor membre.
Adoptată la Bruxelles, 21 iulie 1986.